
ΑΠΟΦΑΣΕΙΣ 

Αριθ. ΑΣ 42 (1) 

Οργάνωση και λειτουργία του Κέντρου Ανάλυσης και 
Σχεδιασμού του Υπουργείου Εξωτερικών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 12 παρ. 7 του Ν. 2594/98 "Κύρωση ως 
Κώδικα του σχεδίου νόμου Οργανισμός του Υπουργείου 
Εξωτερικών" (ΦΕΚ 62 Α’). 

β. Τις διατάξεις του άρθρου 29Ατου Ν. 1558/85 "Κυβέρ¬ 
νηση και Κυβερνητικά Όργανα", όπως προστέθηκε με το 
άρθρο 27του Ν. 2081/92 (ΦΕΚ 154Α’) και τροποποιήθηκε 
μετηνπαρ. 2ατου άρθρου 1 του Ν. 2469/97 (ΦΕΚ38 Α’). 

γ. Του άρθρου 22 παρ. 3του Ν. 2362/95 (ΦΕΚ 247 Α’). 

2. Την υπ’ αριθ. 1107147/1239/0006Α/4.10.96 (ΦΕΚ 922 
Β'/7.10.96) κοινή απόφαση του Πρωθυπουργού και του 
Υπουργού Οικονομικών "Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών". 

3. Τη γνώμη του Προϊσταμένου του Κέντρου Ανάλυσης 
και Σχεδιασμού. 

4. Την ανάγκη ορθολογικής οργάνωσης και αποτελε¬ 
σματικής λειτουργίας του Κέντρου Ανάλυσης και Σχεδια- 
σμού (ΚΑΣ) του Υπουργείου Εξωτερικών, με σκοπό την 
ολοκληρωμένη επεξεργασία από αυτό ζητημάτων εξωτε¬ 
ρικής πολιτικής και διεθνών σχέσεων. 

5. Το γεγονός ότι, από την απόφαση αυτή προκαλείται 
δαπάνη σε βάρος των πιστώσεωντου Υπουργείου Εξωτε¬ 
ρικών και συγκεκριμένα, από τις διατάξεις του άρθρου 4 
η δαπάνη ανέρχεται σε εκατόν δώδεκα εκατομμύρια 
(112.000.000) δραχμές κατ’ έτος, η οποία για το έτος 2000 


θα καλυφθεί από τις πιστώσεις του ΚΑΕ 5184 του φορέα 
09-110. Από τις διατάξεις του άρθρου 5 προκαλείται δα¬ 
πάνη είκοσι εκατομμυρίων (20.000.000) δραχμών περί¬ 
που, η οποία θα καλυφθεί από τις πιστώσεις των ΚΑΕ 1121 
και 5184 του φορέα 09-110, ενώ από τις διατάξεις του άρ¬ 
θρου 7 και για την απόσπαση μέχρι 10 επιστημόνων, θα 
προκληθεί ετήσια δαπάνη ύψους εκατόν σαράντα εκα¬ 
τομμυρίων (140.000.000) δραχμών, η οποία για το έτος 
2000 θα καλυφθεί από τις πιστώσεις του ΚΑΕ 5184 του 
φορέα 09-110, αποφασίζουμε: 

Άρθρο 1 

Οργάνωση και διάθρωση του ΚΑΣ 
Το ΚΑΣ αποτελείται από τα εξής τμήματα: 
α. Ανάλυσης και Πληροφόρησης 
β. Σχεδιασμού Πολιτικής 
γ. Συνεργασίας 
δ. Διπλωματίας του Πολίτη 
ε. Τεκμηρίωσης 

Άρθρο 2 

Αρμοδιότητες των Τμημάτων 

α. Το Τμήμα Ανάλυσης και Πληροφόρησης προβαίνει σε 
εξέταση των δεδομένων, των προβλημάτων και προτε¬ 
ραιοτήτων εξωτερικής πολιτικής που τίθενται από τις Δι¬ 
ευθύνσεις του Υπουργείου ή των ερωτημάτωντου Υπουρ¬ 
γού των Εξωτερικών και αντιστοίχως υποβάλλει προτά¬ 
σεις για την επίτευξη των στόχων της εξωτερικής 
πολιτικής. Ιεραρχεί τις προτεραιότητες και είτε αναθέτει 
στο Τμήμα Σχεδιασμού Πολιτικής την επεξεργασία εναλ- 
λακτικώνπροτάσεωνπολιτικής, είτεχειρίζεταιτο ίδιο άμε¬ 
σα το θέμα, είτε αποφασίζει την προετοιμασία ενημερωτι¬ 
κών σημειωμάτων για τον Υπουργό, ή, εφόσον ζητηθεί, 
και για την Επιτροπή Εξωτερικών Σχέσεων της Βουλής 
των Ελλήνων (σε συνεργασία πάντοτε με την αρμόδια Δι¬ 
εύθυνση του Υπουργείου Εξωτερικών). 

Το Τμήμα Ανάλυσης αποφασίζει, μετά από πρόταση του 
επικεφαλής του Τμήματος Συνεργασίας, για την διοργά¬ 
νωση και την ημερήσια διάταξη συνεδρίων, ημερίδων και 
άλλων συναντήσεων που διοργανώνει το ΚΑΣ, προκειμέ- 
νου είτε να εξετασθούν λεπτομερώς συγκεκριμένα ζητή¬ 
ματα που αυτό κρίνει σκόπιμο, είτε να ενημερωθούν στε¬ 
λέχη του Υπουργείου Εξωτερικών. 

Το Τμήμα Ανάλυσης και Πληροφόρησης διαθέτει απο¬ 
φασιστικές αρμοδιότητες συντονιστικού - επιτελικού χα¬ 
ρακτήρα μεταξύ των άλλων τμημάτων του ΚΑΣ ως προς 

την επιλογή και την ιεράρχηση της θεματολογίας, τον συ¬ 
ντονισμό των εργασιώντων Τμημάτων, τον προγραμματι¬ 
σμό ημερίδων, συνεδρίων και άλλων συναντήσεων, την 
εποπτεία των μελετών που εκπονούνται από το Τμήμα 
Σχεδιασμού, την ενδεχόμενη κυκλοφορία σημειωμάτων ή 
προτάσεων πολιτικής του κέντρου. Συνεργάζεται επίσης, 
στο πλαίσιο της ΚΕΠΠΑ, με την αντίστοιχη ευρωπαϊκή μο¬ 
νάδα ΟΟΡΙΑ 

Η στελέχωση του Τμήματος αυτού γίνεται αποκλειστικά 
από διπλωματικό προσωπικό. Στο τμήμα αυτό μετέχουν ο 
Διευθυντής και ο Υποδιευθυντής του Κέντρου. 

β. Το Τμήμα Σχεδιασμού Πολιτικής προβαίνει στην εκ¬ 
πόνηση εναλλακτικών προτάσεων πολιτικής επί θεμάτων 
που αποφασίζει το Τμήμα Ανάλυσης και Πληροφόρησης. 
Συνεργάζεται με εξειδικευμένους επιστήμονες ή ιδρύμα¬ 
τα, επί ανταποδοτικής βάσεως, καθώς και με προσωπικό¬ 
τητες από κάθε χώρο, Έλληνες ή αλλοδαπούς. 

Αναλόγως του θέματος που το ΚΑΣ καλείται να εξετά¬ 
σει, ανατίθεται στο Τμήμα Σχεδιασμού και Πολιτικής η 
διοργάνωση συναντήσεων με προσωπικότητες, Έλληνες 
ή αλλοδαπούς, προερχόμενες από τον ανάλογο με το θέ¬ 
μα χώρο. Η επιλογή των συμμετεχόντων επαφίεται στην 
κρίση του Προϊσταμένου του ΚΑΣ ή/και του επικεφαλής 
του Τμήματος. Οι συζητήσεις κατά την διάρκεια των συ¬ 
ναντήσεων αυτών, στις οποίες λαμβάνει μέρος και ο Π ροϊ- 
στάμενος του Κέντρου εφόσον το κρίνει σκόπιμο, θεω¬ 
ρούνται ως εμπιστευτικής φύσεως. 

Επιπρόσθετα, και προκειμένου να τηρηθεί η ανωνυμία 
των συμμετεχόντων αλλά και να διασφαλισθεί η προβολή 
από αυτούς κάθε ιδέας, απαγορεύεται η μνημόνευση 
ονομάτων κατά την έγγραφη αποτύπωση των συζητήσε¬ 
ων στα πρακτικά, τα οποία τηρούνται κατά την διάρκεια 
των συζητήσεων αυτών. 

Το Τμήμα, συνεργαζόμενο με κάθε κρατική ή άλλη Υπη¬ 
ρεσία, διατυπώνει προς την πολιτική ή/και υπηρεσιακή 
ηγεσία, δια του Προϊσταμένου του Κέντρου, τις πιθανές 
εξελίξεις επί κρίσιμων θεμάτων εξωτερικής πολιτικής και 
προβαίνει σε εναλλακτικές προτάσεις αντιμετωπίσεως 
του κάθε ενδεχομένου, επαρκώςτεκμηριωμένες. 

Οι βάσει των παραπάνω συζητήσεων προτάσεις και ει¬ 
σηγήσεις του επικεφαλής του Τμήματος Σχεδιασμού Πο¬ 
λιτικής προς τον Προϊστάμενο του Κέντρου και οι εισηγή¬ 
σεις ή προτάσεις του τελευταίου προς την πολιτική ή/και 
υπηρεσιακή ηγεσία του Υπουργείου Εξωτερικών, είναι 
αυστηρά διαβαθμισμένες. Το προσωπικό που απασχολεί¬ 
ται στο Τμήμα αυτό έχει ιδιαίτερα αυξημένη ευθύνη ως 
προς τηντήρηση του διαβαθμισμένου χαρακτήρα των εγ¬ 
γράφων ή των προτάσεων στις οποίες προβαίνει. 

-Στις περιπτώσεις που η φύση των θεμάτων το απαιτεί, 
και κατά την κρίση του Προϊσταμένου του Κέντρου καιτου 
επικεφαλήςτου Τμήματος Σχεδιασμού Πολιτικής, το Τμή¬ 
μα συνεργάζεται στην κατάρτιση των προτάσεων του και 
με το Επιστημονικό Συμβούλιο ή τον Πρόεδρο αυτού. 

Το Τμήμα Σχεδιασμού Πολιτικής συγκροτείται από δι¬ 
πλωματικό προσωπικό και, δυνάμει συμβάσεων έργου, από 
εξειδικευμένους επιστήμονες αυξημένων τυπικών προ¬ 
σόντων και ιδιαίτερης επιστημονικής δραστηριότητας (κα¬ 
τά προτίμηση διεθνούς) στους τομείς ενδιαφερόντων του 
ΚΑΣ (νομικοί, οικονομολόγοι, πολιτικοί επιστήμονες). 

γ. Το Τμήμα Συνεργασίας καταρτίζει κατάλογο προσω¬ 
πικοτήτων και επιστημόνων στην Ελλάδα και στο εξωτε¬ 
ρικό, συγκεντρώνει στοιχεία για το αντικείμενο της επι¬ 
στημονικής τους δραστηριότητας και εξειδίκευσης και 
μεριμνά για την πρόσκληση τους σε συναντήσεις του Κέ¬ 
ντρου, αναλόγως με τον εκάστοτε προγραμματισμό και 


οδηγίες που λαμβάνει από τα Τμήματα Ανάλυσης και Πλη¬ 
ροφόρησης, Σχεδιασμού Πολιτικής και Διπλωματίας του 
Πολίτη. 

Το Τμήμα Συνεργασίας, σε επαφή μετά υπόλοιπαΤμή- 
ματα του ΚΑΣ, αξιολογεί επίσης αιτήματα ιδιωτών (φυσι¬ 
κών ή νομικών προσώπων) σχετικά με την επιχορήγηση ή 
ενίσχυση επιστημονικών προγραμμάτων ή εργασιών και 
προτείνει στο Τμήμα Ανάλυσης και Πληροφόρησης την 
ανάθεση ή όχι των προγραμμάτων ή εργασιών αυτών. Η 
αξιολόγηση αυτή, πέραν της εκτίμησης της σκοπιμότη¬ 
τας εκτέλεσης των παραπάνω εργασιών, και της εξασφά¬ 
λισης της επιστημονικής αρτιότητας αυτών, λαμβάνει 
υπόψη τονανταποδοτικό χαρακτήρα που εμφανίζει η 
πρόταση μελέτης ή εκτέλεσης προγράμματος ως προς 
την εκπλήρωση του προγραμματισμού των εργασιών του 
Κέντρου. 

Το Τμήμα αυτό αναλαμβάνει επίσης να καταρτίζει κατα¬ 
λόγους συμμετεχόντων στις εκδηλώσεις που διοργανώ- 
νει το ΚΑΣ, συμμετέχει στον προγραμματισμό των εκδη¬ 
λώσεων αυτών και συνεργάζεται με τη Διεύθυνση Εθιμο¬ 
τυπίας για την διοργάνωσή τους. Συνεργάζεται επίσης και 
ενημερώνει επί των θέσεων της εξωτερικής πολιτικής της 
Ελλάδος υπηρεσιακούς παράγοντες άλλων Υπηρεσιών 
και Υπουργείων, ενόψει συμμετοχής τους σε κάθε είδους 
διεθνείς Διασκέψεις ή συναντήσεις τεχνικού χαρακτήρα, 
σε περίπτωση που προκύψουν ζητήματα που εκτιμάται 
ότι θα αφορούν, άμεσα ή έμμεσα, ζητήματα εξωτερικής 
πολιτικής. 

Το Τμήμα Συνεργασίας συγκροτείται από διπλωματι¬ 
κούς και εμπειρογνώμονες, ενώ διατίθεται σε αυτό ενι- 
σχυμένη γραμματειακή υποστήριξη. 

δ. Το Τμήμα Διπλωματίας του Πολίτη ασχολείται με θέ¬ 
ματα που αφορούν στις σχέσεις του Υπουργείου Εξωτε¬ 
ρικών με τους Μη Κυβερνητικούς Οργανισμούς (Μ.Κ.Ο.). 
Συνεργάζεται με αυτούς, με την έννοια της ενημέρωσης 
τους επί των θέσεων της εξωτερικής πολιτικής, ενώ αντί¬ 
στοιχα ενημερώνεται για τις δραστηριότητες και θέσεις 
τους στους τομείς δραστηριότητάς τους. 

Το Τμήμα αυτό μελετά και αξιολογεί, σε συνεργασία μετά 
άλλα Τ μήματα του ΚΑΣ, αλλά και τις αρμόδιες Διευθύνσεις 
του Υπουργείου Εξωτερικών, εναλλακτικές προτάσεις πο¬ 
λιτικής σε θέματα περιβάλλοντος, προστασίας των ανθρω¬ 
πίνων δικαιωμάτων και οικονομικής διπλωματίας. 

Το Τμήμα Διπλωματίας του Πολίτη κατά τις συναντή¬ 
σεις του με τους ΜΚΟ αλλά και τους επαγγελματικούς 
φορείς (ειδικότερα σε ό,τι αφορά θέματα οικονομικής δι¬ 
πλωματίας) μεταφέρει τα αιτήματα και προβληματισμούς 
των οργανώσεων αυτών σε αρμόδιους παράγοντες των 
Διευθύνσεων του Υπουργείου Εξωτερικών ή/και άλλων 
Υπουργείων και φορέων. Μελετά, αξιολογεί και εισηγείται 
στους Διευθυντές των αρμοδίων Διευθύνσεων και, κατά 
περίπτωση, δια του Προϊσταμένου του Κέντρου, στην πο¬ 
λιτική ηγεσία του Υπουργείου Εξωτερικών, εναλλακτικές 
προτάσεις πολιτικής ή εισηγείται λήψη πρωτοβουλιών, 
ενόψει διεθνών Διασκέψεων ή στο πλαίσιο διεθνών Οργα¬ 
νισμών ή στο πλαίσιο της Ευρωπαϊκής Ένωσης. 

Το Τμήμα Διπλωματίας συγκροτείται από διπλωματικό 
προσωπικό αλλά και εξειδικευμένους επιστήμονες που 
συνεργάζονται με το Κέντρο, δυνάμει συμβάσεων ιδιωτι¬ 
κού δικαίου. 

ε. Το Τμήμα Τεκμηρίωσης συνεργάζεται με την Υπηρε¬ 
σία Ιστορικού Αρχείου, την Βιβλιοθήκη του Υπουργείου 
Εξωτερικών, το Εθνικό Ίδρυμα Ερευνών (Βιβλιοθήκη και 
Τμήμα Τεκμηρίωσης), τις βιβλιοθήκες των ελληνικών και 
αλλοδαπών Ανωτάτων Εκπαιδευτικών Ιδρυμάτων, καθώς 

και με εποπτευόμενα από την Πολιτεία εξειδικευμένα 
Ιδρύματα (π.χ. Τράπεζα της Ελλάδος, Ινστιτούτο Διε¬ 
θνούς και Αλλοδαπού Δικαίου κ.ά.). 

Το Τμήμα αυτό συνδέεται με το ΙπΙθγπθΙ, ενώ συνεργά¬ 
ζεται με αλλοδαπές υπηρεσίες εξειδικευμένες στην τεκ¬ 
μηρίωση και αποδελτίωση επιστημονικών και άλλων δη¬ 
μοσιευμάτων. 

Στελεχώνεται από ειδικούς επιστήμονες με σύμβαση 
έργου, οι οποίοι ανταποκρίνονται στα επιστημονικά πεδία 
ενδιαφέροντος του ΚΑΣ (πολιτικούς επιστήμονες, οικο¬ 
νομολόγους, νομικούς, διεθνολόγους κ.ά.) και των οποί¬ 
ων καθήκον είναι να υποβοηθούν το Κέντρο, με την ανα¬ 
ζήτηση εξειδικευμένης βιβλιογραφίας, αναλόγως της 
εκάστοτε θεματολογίας. 

Το Τμήμα Τεκμηρίωσης συνεργάζεται με το Τμήμα Συ¬ 
νεργασίας, υποδεικνύοντας προσωπικότητες και στελέ¬ 
χη ερευνητικών ιδρυμάτων στην Ελλάδα και στο εξωτερι¬ 
κό, τα οποία εμφανίζουν ιδιαίτερο επιστημονικό έργο ή 
απολαύουν διεθνούς επιστημονικού κύρους και των οποί¬ 
ων η συνεργασία με το ΚΑΣ υπό οιαδήποτε μορφή (σύμ¬ 
βαση έργου, συμμετοχή σε κάθε είδους συναντήσεις) κρί- 
νεται σκόπιμη, στο πλαίσιο της επιστημονικής τους δρα¬ 
στηριότητας. 

Άρθρο 3 

Αρμοδιότητες Προϊσταμένου του ΚΑΣ 

Ο Προϊστάμενος του ΚΑΣ συντονίζει και κατευθύνει τη 
λειτουργία των Τμημάτων του ΚΑΣ. Υποβάλλει στον 
Υπουργό Εξωτερικών μελέτες σχεδιασμού πολιτικής ή τα 
πορίσματα ερευνών του Κέντρου, που μπορεί να συνο¬ 
δεύονται από προσωπικά εισηγητικά υπομνήματα. Συ¬ 
ντάσσει και υποβάλλει κατ’ έτος στον Υπουργό Εξωτερι¬ 
κών έκθεση για τη λειτουργία και το ερευνητικό έργο του 
ΚΑΣ. Σε συνεργασία με τους Τμηματάρχες των δύο πρώ¬ 
των Τμημάτων του άρθρου 1, συντάσσει και υποβάλλει 
στον Υπουργό Εξωτερικών έκθεση για την άσκηση της 
εξωτερικής πολιτικής και τις δυνατές εναλλακτικές λύ¬ 
σεις, καθώς και προτάσεις για τη μελλοντική χάραξη της 
εξωτερικής πολιτικής. 

Ο Προϊστάμενος του ΚΑΣ εισηγείται τη σύσταση επι¬ 
τροπών ή ομάδων εργασίας από υπηρεσιακούς ή μη υπη¬ 
ρεσιακούς,παράγοντες για την εξέταση ειδικότερων ή γε¬ 
νικότερων ζητημάτων εξωτερικής πολιτικής. Η κατάτα ως 
άνω Συντονιστική Επιτροπή του ΚΑΣ σκοπό έχει την υπο¬ 
βοήθηση του έργου του Προϊσταμένου του ΚΑΣ και την 
επίβλεψη όλωντων εργασιών του Κέντρου. 

Άρθρο 4 

Στελέχωση των Τμημάτων 

α. Κάθε Τμήματος προΐσταται Τμηματάρχης, ο οποίος 
είναι εν ενεργεία διπλωματικός υπάλληλος με βαθμό του¬ 
λάχιστον ΣΠΒ'. Ο διορισμός των Τμηματαρχών πραγμα¬ 
τοποιείται μετά από σύμφωνη γνώμη του Προϊσταμένου 
του ΚΑΣ. 

β. Κάθε Τμήμα στελεχώνεται από ικανό αριθμό διπλω¬ 
ματικών υπαλλήλων, ενώ - διοικητικά καθήκοντα ασκούν 
οι υπάλληλοι που αναφέρονται στο άρθρο 12, παρ. 3 εδ. 
4του Ν. 2594/98, όπως και υπάλληλοιτου κλάδου Επικοι¬ 
νωνιών και Πληροφορικής, για την τήρηση τσυ ηλεκτρο¬ 
νικού αρχείου του ΚΑΣ". 

γ. Μετά από γνώμη του Γ.Γ.Δ.Ο. και του Προϊσταμένου 
του ΚΑΣ, μπορούν να συνάπτονται συμβάσεις έργου με ει¬ 
δικευμένο επιστημονικό προσωπικό, το οποίο επιλέγεται 


από τον Υπουργό Εξωτερικών, σύμφωνα με το άρθρο 12 
παρ. 5του Ν. 2594/98, για την επαρκέστερη εξυπηρέτηση 
του έργου του. 

Άρθρο 5 
Βιβλιοθήκη 

Το Κ.Α.Σ. διατηρεί βιβλιοθήκη, η οποία περιλαμβάνει εκ¬ 
δόσεις που σχετίζονται με το αντικείμενο του έργου του. 
Διατηρεί, επίσης, ηλεκτρονικό αρχείο για την άμεση 
εξεύρεση πάσης φύσεως πληροφοριών που καταχωρού- 
νται σε αυτά. Το Τμήμα Τεκμηρίωσης του ΚΑΣ συνεργά¬ 
ζεται και έχει πλήρη πρόσβαση στο υλικό που διατηρείτο 
Ιστορικό Αρχείο του Υπουργείου Εξωτερικών, καθώς και 
στα αρχεία των Διευθύνσεων ή άλλων βάσεων δεδομένων 
(όπωςτο σύστημα "ΚΛΕΙΤΟΣ"). 

Άρθρο 6 

Συνεργασία με Διευθύνσεις του Υπουργείου Εξωτερικών 

Γιατην αποτελεσματικότερη προώθηση του έργου του, 
το ΚΑΣ συνεργάζεται με τις Διευθύνσεις του Υπουργείου 
Εξωτερικών. Οι Προϊστάμενοι των Διευθύνσεων του 
Υπουργείου Εξωτερικών υποχρεούνται να παρέχουν 
όλες τις αναγκαίες πληροφορίες για ζητήματα που άπτο- 
νται των αρμοδιοτήτων τους, ενώ μπορούν να απευθύ¬ 
νουν στο ΚΑΣ ερωτήματα στρατηγικού σχεδιασμού και 
χάραξης πολιτικής που σχετίζονται με τις αρμοδιότητες 
τους. 

Παρόμοια ερωτήματα προς το Κ.Α.Σ. μπορούν να απευ¬ 
θύνουν οποτεδήποτε ο Υπουργός Εξωτερικών καθώς και 
ο Αναπληρωτής Υπουργός, ο Υφυπουργός και οι Γενικοί 
Γραμματείςτου Υπουργείου. Ο Προϊστάμενοςτου ΚΑΣ εί¬ 
ναι στις περιπτώσεις αυτές υπεύθυνος για την έγκαιρη και 
ολοκληρωμένη απάντηση στα εν λόγω ερωτήματα. 

Οι Γενικές Διευθύνσεις Α’, Β’, Γ’,Δ’ και Ε’του Υπουργεί¬ 
ου Εξωτερικών διορίζουν συγκεκριμένο διπλωματικό 
υπάλληλο με βαθμό τουλάχιστον ΓΠΑ’ ως σύνδεσμο με το 
ΚΑΣ. Ο σύνδεσμος ενημερώνεται σε τακτά διαστήματα 
από τον Προϊστάμενο και τους Τμηματάρχεςτου ΚΑΣ για 
θέματα αρμοδιότητας της Γενικής Διεύθυνσης από την 
οποία προέρχεται και παρέχει σε αυτούς πληροφορίες 
για τα ίδια θέματα. 

Άρθρο 7 
Αποσπάσεις 

Με απόφαση του Υπουργού Εξωτερικών, και για διευ¬ 
κόλυνση του έργου του Κέντρου, είναι δυνατή η απόσπα¬ 
ση σε αυτό μέχρι δέκα επιστημόνων από διεθνείς οργανι¬ 
σμούς, πανεπιστήμια και ερευνητικά κέντρα της ημεδα¬ 
πής ή αλλοδαπής, μία φορά και για χρονικό διάστημα έως 
τρία έτη, δίχως ανανέωση, σύμφωνα με το άρθρο 12 παρ. 
5 του Ν. 2594/98. Για την πραγματοποίηση της απόσπα¬ 
σης απαιτείται γνώμη του Γ.Γ.Δ.Ο. και του Προϊσταμένου 
του ΚΑΣ, καθώς και γνώμη του Υπηρεσιακού Συμβουλίου 
του άρθρου 25του Ν. 2594/1998. Η απόσπαση αφορά μό¬ 
νον επιστήμονες με μεταπτυχιακό τίτλο στο δημόσιο ή 
διεθνές ή κοινοτικό δίκαιο, τις διεθνείς σχέσεις, την πολι¬ 
τική επιστήμη, την ιστορία ή την οικονομική επιστήμη, οι 
οποίοι δεν έχουν υπερβεί το 45ο έτος της ηλικίας τους. 

Οι συνεργαζόμενοι με το ΚΑΣ ειδικοί επιστήμονες ή 
ιδρύματα έχουν, ως και το διπλωματικό προσωπικό του 
Κέντρου, ιδιαίτερα αυξημένη υποχρέωση τηρήσεως του 
απορρήτου των πληροφοριών, εγγράφων ή προτάσεων 
που εμπίπτουν στην αντίληψη τους στο πλαίσιο των κα¬ 
θηκόντων τους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1999 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθμ. ΑΣ 43 (2) 

Συγκρότηση ομάδας εργασίας στο Υπουργείο 
Εξωτερικών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 31 παρ. 3 του Ν. 2594/98 
"Κύρωση ως Κώδικα του σχεδίου νόμου Οργανισμός του 
Υπουργείου Εξωτερικών" (ΦΕΚ 62 Α’). 

2. Τις διατάξεις του άρθρου 29Α του Ν. 1558/85 "Κυ¬ 
βέρνηση και Κυβερνητικά Όργανα", όπως προστέθηκε με 
το άρθρο 27 του Ν. 2081 /92 (ΦΕΚ 154 Α’) και τροποποιή¬ 
θηκε με την παρ. 2α του άρθρου 1 του Ν. 2469/97 (ΦΕΚ38 
Α’). 

3. Την υπ’ αριθ. 1107147/1239/0006Α/4.10.96 (ΦΕΚ 922 
Β' 7.10.96) κοινή απόφαση του Πρωθυπουργού και του 
Υπουργού Οικονομικών "Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών". 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ¬ 
ϋπολογισμού, εφόσον η τυχόν αποζημίωση των μελών 
της Επιτροπής θα καθορισθεί σύμφωνα με το άρθρο 31 
παρ. 4 του Ν. 2594/98, με νεώτερη απόφαση των Υπουρ¬ 
γών Εξωτερικών και Οικονομικών, αποφασίζουμε: 

Συγκροτείται ομάδα εργασίας, η οποία έχει στόχο την 
υποστήριξη του Υπουργού, του Αναπληρωτή Υπουργού 
και του Υφυπουργού Εξωτερικών, των αρμοδίων Διευ¬ 
θύνσεων του Υπουργείου Εξωτερικών, της Ειδικής Νομι¬ 
κής Υπηρεσίας, καθώς και των οργάνων του Υπουργείου 
Εξωτερικών που εκπροσωπούν τη Χώρα σε διεθνή όργα¬ 
να και διασκέψεις, σε θέματα που αφορούν το ιδιωτικό 
διεθνές δίκαιο, συμπεριλαμβανομένων και των θεμάτων 
Δικονομικού Διεθνούς Δικαίου και ιθαγένειας, και ειδικό¬ 
τερα σε θέματα που σχετίζονται με την Επιτροπή των 
Ηνωμένων Εθνών για το Δίκαιο του Διεθνούς Εμπορίου 
(υ ΝΟΙΤΒΑΕ), το Διεθνές Ινστιτούτο για την Ενοποίηση του 
Ιδιωτικού Δικαίου (ΨΝΙϋΒΟΙΤ) και το Ιδιωτικό Διεθνές Δί¬ 
καιο στα πλαίσια της Ευρωπαϊκής Ένωσης, του Συμβου¬ 
λίου της Ευρώπης και άλλων Διεθνών Οργανισμών. 

Η ομάδα εργασίας συγκροτείται ως εξής: 

1. Νικόλαος Βαλτικός, Πρόεδρος Διεθνούς Ακαδημίας 
Ιδιωτικού Διεθνούς Δικαίου. 

2. Η. Κρίσπης, Ομότιμος Καθηγητής Ιδιωτικού Διεθνούς 
Δικαίου. 

3. Ιωάννης Βούλγαρης, Καθηγητής Ιδιωτικού Διεθνούς 
Δικαίου του Πανεπιστημίου Θράκης. 

4. Σπ. Βρέλλης, Καθηγητής Ιδιωτικού Διεθνούς Δικαίου 
του Εθνικού και Καποδιστριακού Πανεπιστημίου Αθηνών. 

5. Α. Γραμματικάκη-Αλεξίου, Καθηγήτρια Ιδιωτικού Διε¬ 
θνούς Δικαίου του Αριστοτελείου Πανεπιστημίου Θεσ/νί¬ 
κης. 

6. Δήμητρα Κόκκινη - Ιατρίδου, Ομότιμη Καθηγήτρια 
του Πανεπιστημίου της Ουτρέχτης. 

7. Ζωή Παπασιώπη - Πασσιά, Αναπληρώτρια Καθηγή- 
τρια Ιδιωτικού Διεθνούς Δικαίου του Αριστοτελείου Πανε¬ 
πιστημίου Θεσ/νίκης. 


8. Ευάγγελος Βασιλακάκης, Επίκουρος Καθηγητής 
Ιδιωτικού Διεθνούς Δικαίου του Αριστοτελείου Πανεπι¬ 
στημίου Θεσ/νίκης. 

9. Χαράλαμπος Παμπούκης, Επίκουρος Καθηγητής 
Ιδιωτικού Διεθνούς Δικαίου του Εθνικού και Καποδιστρια- 
κού Πανεπιστημίου Αθηνών. 

10. Βασίλειος Πατρώνας, Ειδικός Νομικός Σύμβουλος, 
Προϊστάμενος της Ειδικής Νομικής Υπηρεσίας του 
Υπουργείου Εξωτερικών, με αναπληρώτρια την Φάνη Δα- 
σκαλοπούλου - Λιβαδά, Νομικό Σύμβουλο, Προϊσταμένη 
του Τμήματος Δημόσιου Διεθνούς Δικαίου της Ειδικής 
Νομικής Υπηρεσίας. 

Το έργο της ομάδας εργασίας επιτελείται ιδίως με την 
διεξαγωγή ερευνών, την κατάρτιση μελετών και την ενη¬ 
μέρωση των οργάνων του Υπουργείου Εξωτερικών για τα 
ανωτέρω θέματα. 

Ο Πρόεδρος της Επιτροπής ορίζει τον τόπο και τον 
αριθμό των συνεδριάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1999 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚΟΣ ΧΡΙΣΤΟΔΟΥΛΑΚΗΣ 
-♦- 

Αριθμ. ΑΣ 44 (3) 

Συγκρότηση ομάδας εργασίας στο Υπουργείο 
Εξωτερικών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 31 του Ν. 2594/1998 για την 
Κύρωση ως Κώδικα του σχεδίου νόμου "Οργανισμός του 
Υπουργείου Εξωτερικών". 

2. Τις διατάξεις του άρθρου 29Α του Ν. 1558/85 "Κυ¬ 
βέρνηση και Κυβερνητικά Όργανα", όπως προστέθηκε με 
το άρθρο 27 του Ν. 2081/92 (ΦΕΚ 154 Α’) και τροποποιή¬ 
θηκε με τηνπαρ. 2ατου άρθρου 1 του Ν. 2469/97 (ΦΕΚ38 
Α’). 

3. Το γεγονός ότι απότηνπαρούσα Κοινή Υπουργική Από¬ 
φαση δενπροκαλείται δαπάνη σε βάρος του Δημοσίου. 

4. Την υπ’ αριθ. 1107147/1239/0006Α/4.10.96 (ΦΕΚ 922 
Β' 7.10.96) κοινή απόφαση του Πρωθυπουργού και του 
Υπουργού Οικονομικών "Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών", 
αποφασίζουμε: 

Συγκροτείται μη αμειβόμενη ομάδα εργασίας, η οποία 
αξιολογείτο υποβαλλόμενα προγράμματα αναπτυξιακής 
συνεργασίας και ανθρωπιστικής βοήθειας και προτείνει 
τη χρηματοδότησή τους. 

Η ομάδα εργασίας συγκροτείται από: 

1. Αλ. Ρόντος, Γ ενικός Δ/ντής ΥΔΑΣ, ως Πρόεδρος. 

2. Κ. Τσώκος, Πρέσβης, Δ/ντής της Β5 Δ/νσεως. 

3. Γ. Φιλιππαίος, Εμπειρογνώμων-Πρεσβευτής Β’ 

4. Π. Σαρρής, Σύμβουλος Πρεσβείας Α’ 

5. Α. Παπακωνσταντίνου Ειδικός Σύμβουλος ΥΠΕΞ 

6. Φ. Δανάλλη 

Χρέη γραμματέα ασκεί υπάλληλος του κλάδου ΔΛΓΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚΟΣ ΧΡΙΣΤΟΔΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








